text: Как и защо едвам разтърваха Меси и Бурдисо в съблекалнята
  Как и защо едвам разтърваха Меси и Бурдисо...
  16 Юли 2018, 15:55 1748 0
  Бившият аржентински национал Николас Бурдисо разкри, че между него и звездата на настоящия тим Лионел Меси е имало сериозен конфликт преди години и двамата едва не стигнали до саморазправа в съблекалнята. Това се е случило на Копа Америка през 2011 година.
  "Имахме физически сблъсък в съблекалнята. Не мисля, че бях единственият, който някога е крещял на Меси, но ние можехме да се сбием в съблекалнята. Признавам, че в този момент пресякохме границата", коментира 37-годишният Бурдисо, цитиран от "Telefe".
  "Започнахме да се дърпаме още на терена, когато той искаше топката и аз се опитах да му подам, но не успях. Той се ядосваше заради играта, ядоса се и заради тази ситуация. Влязохме в съблекалнята и когато видях, че Меси идва, го изчаках. Наложи се съотборниците да ни разтърват. Такива неща се случват във футбола. Лионел е истинска личност, както и аз. Всичко завърши с глоби", допълни защитникът.